Na temelju odredbe članka 126. stavaka 1. - 3. i odredbe članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18, 98/19, 64/20 i 151/22, dalje u tekstu: Zakon o odgoju i obrazovanju u osnovnoj i srednjoj školi) te odredbe članka 95. Statuta Osnovne škole dr. Mate Demarina KLASA: 002-01/19-01/01, URBROJ: 2168-02-19-04 od 26. ožujka 2019. i Izmjena Statuta, KLASA: 011-03/23-01/1, URBROJ: 2168-2-23-3 od 05. lipnja 2023., Školski odbor Osnovne škole dr. Mate Demarina, dana 09. lipnja 2023. raspisuje

**NATJEČAJ**

**za imenovanje ravnatelja/ice**

**Osnovne škole dr. Mate Demarina**

Ravnatelj/ica školske ustanove mora ispunjavati sljedeće **nužne** uvjete:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:  
 a) sveučilišni diplomski studij ili  
 b) integrirani preddiplomski i diplomski sveučilišni studij ili  
 c) specijalistički diplomski stručni studij,

d) **položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi,**

2. uvjete propisane člankom 106. Zakona o odgoju i obrazovanju u osnovnoj i srednjoj školi,

4. najmanje osam (8) godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

Osim osoba koje su završile neki od studija navedenih u stavku 1. podstavku 1. točkama a, b, i c ovoga teksta natječaja ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, ravnatelj može biti osoba koja ne ispunjava uvjete iz stavka 1. podstavka 1. i stavka 2. ovoga teksta natječaja ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine 59/90., 26/93., 27/93., 29/94., 7/96., 59/01., 114/01. i 76/05.).

**Dodatne kompetencije koje se vrednuju su: poznavanje stranog jezika, osnovne digitalne vještine i iskustvo rada na projektima.**

Ravnatelj/ica se imenuje na vrijeme od pet (5) godina.

Uz prijavu na natječaj kandidati su obvezni priložiti **u izvorniku ili ovjerenoj preslici** sljedeću dokumentaciju:

- životopis

- diplomu odnosno dokaz o stečenoj stručnoj spremi

- dokaz o državljanstvu

- dokaz o položenom stručnom ispitu odnosno dokaz o oslobođenju obveze polaganja stručnog ispita

- dokaz o radnom iskustvu (potvrda o vrsti i trajanju poslova školske ili druge ustanove u sustavu obrazovanja ili u tijelima državne uprave nadležnim za obrazovanje)

- potvrdu o radno pravnom statusu (potvrda odnosno elektronički zapis HZMO-a)

- program rada za mandatno razdoblje

- uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (izdan u vrijeme trajanja natječaja)

- dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem odredbe članka 126. stavka 3. Zakona o odgoju i obrazovanje u osnovnoj i srednjoj školi (odluke o imenovanju)

Dodatne kompetencije za ravnatelja dokazuju se sljedećom dokumentacijom:

1. poznavanje stranog jezika:

* svjedodžbom ili drugom javnom ispravom, diplomom ili drugom ispravom o završenom studiju stranog jezika, potvrdom, uvjerenjem ili drugom javnom ispravom o stupnju poznavanja stranog jezika odnosno razini Zajedničkog europskog referentnog okvira, izdanom od ovlaštene ustanove ili pravne osobe za edukaciju stranog jezika, osobnom izjavom kandidata u životopisu

2. osnovne digitalne vještine:

* svjedodžbom ili drugom javnom ispravom, diplomom ili drugom ispravom o završenom studiju iz područja informacijskih znanosti, potvrdom, uvjerenjem, certifikatom ili drugom javnom ispravom o stjecanju digitalnih vještina, izdanom od ovlaštene ustanove ili pravne osobe za edukaciju u području informacijskih znanosti, osobnom izjavom kandidata u životopisu

3. iskustvo rada na projektima:

- potvrdom, uvjerenjem ili drugom ispravom o sudjelovanju u provedbi pojedinih projekata, osobnom izjavom kandidata u životopisu.

Dokazi o dodatnim kompetencijama dostavljaju se **u izvorniku ili ovjerenoj preslici**.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages//dokumenti/Nikola//popis dokaza za ostvarivanje prava prednosti pri zapošljavanju- ZOHBDR 2021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages//dokumenti/Nikola//popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf)

Prijavom na natječaj kandidati daju privolu Osnovnoj školi dr. Mate Demarina za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Rok za podnošenje prijava kandidata je osam (8) dana od dana objave natječaja.

Na natječaj se mogu javiti osobe oba spola.

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave s dokazima o ispunjavanju uvjeta natječaja u zatvorenoj omotnici, osobno ili preporučenom poštom, potrebno je dostaviti na adresu: Osnovna škola dr. Mate Demarina, Munida 3, Medulin s naznakom na prednjoj strani omotnice u kojoj se dostavlja prijava sa popratnom dokumentacijom "**Za natječaj za imenovanje ravnatelja/ice – ne otvarati**".

KLASA: 112-01/23-01/35

URBROJ: 2168-2-23-1

Medulin, 09.06.2023. godine

Predsjednik Školskog odbora

Miroslav Šop - Kebert